Title: Návrh
Author: duchonovak
Last saved by: DONATOVA Dasa
Company: MO SR

národná rada slovenskej republiky
VII. volebné obdobie

N á v r h

ZÁKON

z ..................... 2017,

ktorým sa mení a dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení zákona č. 125/2016 Z. z.

	Národná rada Slovenskej republiky sa uzniesla na tomto zákone:

Čl. I

          Zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení zákona č. 125/2016 Z. z. sa mení a dopĺňa takto:

1.	V § 4 ods. 1 sa suma „20 eur“ nahrádza sumou „70 eur“.

2.	V § 4 ods. 2 sa suma „10 eur“ nahrádza sumou „35 eur“.

3.	Za § 5 sa vkladajú § 5a a 5b, ktoré vrátane nadpisov znejú:

„§ 5a
Prechodné ustanovenia k úpravám účinným od 1. novembra 2017

	(1) Oprávnenej osobe podľa § 2 ods. 1 písm. a) a ods. 2 písm. a) patrí do 31. decembra 2018 príspevok v sume 40 eur mesačne.
	(2) Oprávnenej osobe podľa § 2 ods. 1 písm. b) a ods. 2 písm. b) patrí do 31. decembra 2018 príspevok v sume 20 eur mesačne.
	(3) Platiteľ dôchodku rozhodne o zmene sumy príspevku podľa odsekov 1 a 2 najneskôr do 31. januára 2018.

§ 5b
Prechodné ustanovenie k úpravám účinným od 1. januára 2019

	Platiteľ dôchodku rozhodne o zmene sumy príspevku podľa § 4 ods. 1 a 2 najneskôr do 31. marca 2019.“.

Čl. II

         Tento zákon nadobúda účinnosť 1. novembra 2017, okrem čl. I prvého bodu, druhého bodu a § 5b v treťom bode, ktoré nadobúdajú účinnosť 1. januára 2019.